غیر-رمزگر RNA - وکیپیڈیا

# غیر-رمزگر RNA

### وکیپیڈیا سے

- اس مضمون میں

  غ آراین اے = غیررمزگر آراین اے
  رآراین اے = رائبوزمل آراین اے
  م آراین اے = منتقلی آراین اے
  پ آراین اے = پیامی آراین اے

غیر-رمزگر آراین اے کو انگریزی میں non-coding RNA کہا جاتا ہے اور اس سے مراد کوئی بھی ایسا آراین اے ہوتا ہے جو کہ ترجمہ کے زریعے لحمیات کی تخلیق میں براہ راست حصہ نہیں لیتا۔ سادہ الفاظ میں اسکو یوں کہا جاسکتا ہے کہ وہ آراین اے جو پروٹیں (لحمیات) تیار نہیں کرتا غیر-رمزگر آراین اے کہلاتا ہے۔

- وجہ اسمگری: اسکو غیررمزی آراین اے اس لیۓ کہا جاتا ہے کہ یہ اپنے رموز (codes) کے زریعے رمزگری (coding) کر کے لحمیات (protein) تیار نہیں کرتا (دیکھیۓ لحمیاتی تالیف)۔

پس منظر ----

ڈی این اے کا سالمہ ایک دوبند (double stranded) والا سالمہ ہوتا ہے اور جب لحمیات کا تیاری کی ضرورت پیش آتی ہے تو یہ دوبند والا سالمہ اپنے بند کھول کر اپنے متوالیہ کے زریعے سے ایک بند والا سالمہ بناتا ہے جسکو آراین اے کہا جاتا ہے، ڈی این اے سے آراین اے بننے کا یہ عمل انتساخ (transcription) کہلاتا ہے پھر اسکے بعد نیا بننے والا آراین اے کا سالمہ امینو ایسڈ کے زریعے لحمیات تیار کرتا ہے ، آراین اے کی مدد سے امائنو ایسڈ کے زریعے لحمیات بننے کا یہ عمل تـرجـمـہ (translation) کہلاتا ہے۔ اور جو آراین اے اس لحمیاتی تیاری میں حصہ نہیں لیتا وہ غ آراین اے کہلاتا ہے۔

ایک اور قابل ذکر بات یہ کہ DNA کا وہ متوالیہ جو کہ مندرجہ بالا پس منظر کے مطابق غ آراین اے تیار کرتا ہے آراین اے وراثہ یا RNA gene کہلاتا ہے۔

## [ترمیم] مثالیں

غ آراین اے کی نمایاں ترین مثالوں میں پیامی RNA اور رائبوزمل RNA شامل ہیں، اور یہ دونوں ہی لحمیات کے ترجمہ اور اظہاروراثہ (gene expression) میں حصہ لیتے ہیں۔

### [ترمیم] مائٹوکونڈریائی موراثہ

انسان کے مائٹوکونڈریائی موراثہ (موراثہ کیلیۓ دیکھیۓ genome) میں 24 غ آراین اے وراثے ہوتے ہیں جن میں سے 2 براۓ 23S اور 16S رائبوزمل آراین اے کیلیۓ اور بقایا منتقلی RNA کیلیۓ ہوتے ہیں۔

### [ترمیم] مرکزی موراثہ

انسانی کے خلیہ کے مرکزی موراثہ میں موجود غ آراین اے جینز کا اندازہ 3000 ہزار تک لگایا گیا ہے جو کہ کل جینز (وراثوں) کی تعداد یعنی 30000 ہزار کا تقریبا 10 فیصد ہنتا ہے۔

## [ترمیم] غ آراین اے کی اقسام

### [ترمیم] منتقلی آراین اے

  اس موضوع پر تفصیلی مضمون کے لیۓ دیکھیۓ منتقلی آراین اے

م آراین اے ایک ایسا آراین اے کا سالمہ ہوتا ہے کہ جو پروٹین (لحمیات) کی تیاری کے دوران پیامی RNA پر موجود رموز کی ہدایات کے مطابق امینو ایسڈ کی، تیاری کے مقام تک منتقلی کا کام انجام دیتا ہے۔ (یہ مرحلہ ترجمہ کے دوران پیش آتا ہے)

### [ترمیم] رائبوزمل آراین اے

ر آراین اے بھی اوپر بیان کردہ پس منظر کے مطابق DNA کے زریعے انتساخ کے عمل کے دوران بنتا ہے اور یہ پھر خلیہ مایع (cytoplasm) میں آجاتا ہے۔ یہ پروٹین کے ساتھ ملکر رائبوسوم (ribosome) بناتا ہے جو کہ پروٹین کی تیاری کے سب سے اہم ترین آلات ہیں۔ پستانداروں کے خلیات میں 2 مائٹوکونڈریائی ر آراین اے (23S اور 16S) اور 4 سائٹوپلازمک رآراین اے (28S ، 5.8S ، 5S اور 18S) ہوتے ہیں۔ ان چار میں سے 5S کیلیۓ ٹنڈم منظومی (tandem arrays) کی صورت میں 200 تا 300 جینز ہوتی ہیں جبکہ باقی ماندہ تین کیلیۓ ایک واحد انتساخیی اکائی (single trancription unit) ہوتی ہے جس میں پانچ کروموسومز ملوث ہوتے ہیں 13 ، 14 ، 15 ، 21 اور 22۔ سائٹوپلازمک رآراین اے جینز تکراری ہوتی ہیں تاکہ خلیہ میں مطلوبہ مقدار کے مطابق پروٹین کی تیاری کی جاسکے ۔

### [ترمیم] بے ترجمہ شدہ پ آراین اے

Retrieved from "http://ur.wikipedia.org../../../%D8%BA/%DB%8C/%D8%B1/%D8%BA%DB%8C%D8%B1-%D8%B1%D9%85%D8%B2%DA%AF%D8%B1_RNA_1b4c.html"

زمرہ جات: آراین اے | سالماتی حیاتیات

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش

##### دیگر زبانیں

- Deutsch
- 日本語
- 한국어
- 中文
- English